OpenLLM-France/wikimedia huggingface dataset:
# Antoni Porta i Pallissé

Antoni Porta i Pallissé (Reus, 1877 - 1939) va ser catedràtic a l'institut de Reus i periodista.
Estudià batxillerat a Reus i Ciències físiques i matemàtiques a la Universitat de Barcelona, on també va obtindre el doctorat. Professor adjunt a l'Institut de Reus el 1900, obtingué la càtedra de física i química a l'institut de Sòria el 1911. Tornà a Reus el 1913 on va ser catedràtic de física i química i secretari de l'institut fins a la seva jubilació.
De molt jove s'inicià en el periodisme i fundà amb una colla d'amics el setmanari Reus Moderno (1896). El 1898 va dirigir Miss Pimmentón i també el 1898 formava part de la redacció de Lo Somatent. S'afilià a la Lliga Regionalista, partit amb el que sortí elegit regidor al consistori reusenc del 1913 al 1917. Després s'integrà al Foment Nacionalista Republicà i col·laborà en el seu portaveu Foment. Va ser president del Centre de Lectura entre 1912 i 1915 i col·laborà a la seva Revista, sobretot amb articles de divulgació científica que van ser molt populars i que signava amb el seu nom, i amb el d'O. Rovellat Prat. El 1922 va ser president de la comissió delegada de Reus de l'Associació Protectora de l'Ensenyança Catalana, i aquell mateix any va ser un dels membres fundadors de l'Associació de la Premsa de Reus. El 1925 va ser director del diari Reus. Col·laborà també a Batxiller i al Diari de Reus. Incorporat a la seva càtedra a l'Institut de Reus el 1939, després del parèntesi obligat de la guerra, ja malalt, i com a protesta pel fet que les autoritats franquistes no validessin els cursos fets els anys 1936-1938 pels estudiants i els obliguessin a examinar-se de les matèries, donà un aprovat general. "Quan va tenir tothom aprovat, va morir", diu Xavier Amorós.
Josep Maria de Sagarra el va conèixer, i en fa una descripció a les seves Memòries: "Porta i Pellisé, que era representant de la democràcia i fins potser, de l'anarquia dins d'aquell món de doctes persones. Perquè el senyor Porta, no crec que sortís mai de casa seva amb tots els botons de l'americana i quan duia el coll s'oblidava de la corbata, i quan duia els punys s'oblidava del coll. Al tribunal seia com si fes una costellada, amb una elegant asimetria i recreat abandó..."

## Referències

* 1 2 Olesti Trilles, Josep. Diccionari biogràfic de reusencs. Reus: l'Ajuntament, 1992, p. 529-530.
* ↑ Anguera, Pere. A bodes em convides: estudis d'història social. Reus: Centre de Lectura, 1987, p. 62.
* ↑ Amorós, Xavier. L'agulla en un paller. Barcelona: Pòrtic, 1986, p. 87. ISBN 8473062752.
* ↑ Sagarra, Josep M. de. Memòries: vol. I. Barcelona: Edicions 62, 1981, p. 291.
# Amanu

Amanu és un atol de les Tuamotu, a la Polinèsia Francesa. Forma una comuna associada a la comuna d'Hao. Està situat al centre i a l'est de l'arxipèlag, a 15 km al nord d'Hao.

## Geografia

L'atol és de forma ovalada, de 29 km de llarg i 10 km d'ample, amb una orientació nord-est a sud-oest formant angle recte amb Hao, una orientació atípica en els atols de les Tuamotu. La superfície total és de 9,6 km². L'escull exterior encercla la llacuna excepte per tres passos situats a l'oest. A l'est hi ha uns perillosos esculls per a la navegació.
La vila principal és Ikitake i la població total era de 165 habitants al cens del 2002. No disposa d'infraestructures significatives.

## Història

Amanu va ser descobert, la vigília de Tots Sants del 1774, per José Andía y Varela que el va anomenar Isla de las Ánimas. Va ser cartografiat per Bellinghausen el 1820, sota el nom de Moller Island. També s'ha conegut amb el nom de Freycinet.
El 1929 s'hi van trobar els canons de la caravel·la espanyola San Lesmes perduda el 1526. Era la segona expedició espanyola a les Moluques comandada per García Jofre de Loaisa. Al sortir de l'estret de Magallanes la caravel·la San Lesmes es va perdre al Pacífic. L'investigador australià Robert Langdon manté que la caravel·la va encallar a Amanu, els tripulants van sobreviure i van influir en la cultura de les illes veïnes. L'any 2000 es van trobar les restes del HMS Hercules, perdut el 1821.

## Referències

* ↑ Oceandots
* ↑ Relación del viaje hecho a la isla de Amat, José de Andía y Varela, Porter:Barcelona, 1946.
* ↑ The Lost Caravel, Robert Langdon, ISBN 0-85807-021-9
# Luci Letori

Luci Letori (llatí: Lucius Laetorius) un magistrat romà elegit edil plebeu l'any 202 aC, però el van obligar a renunciar a aquesta magistratura juntament amb el seu col·lega Publi Eli Tuberó pel fet que la seva elecció va ser declarada anul·lada per motius religiosos. Ho explica Titus Livi.

## Referències

* ↑ Titus Livi. Ab Urbe Condita XXX,39
* ↑ [https://quod.lib.umich.edu/m/moa/acl3129.0002.001/719?rgn=full+text;view=image;q1=LaetoriusSmith,+William+(ed.).+Dictionary+of+Greek+and+Roman+Biography+and+Mythology.+Vol.+II.++Boston:+Little,+Brown,+&+Comp.,+1867,+p. 709. ]
# Cinc anells de Moscou

Els Cinc anells de Moscou és una competició ciclista per etapes que es disputa als voltants de Moscou (Rússia). La primera edició data del 1993 amb corredors amateurs. L'any 2005 ja va formar part del calendari de l'UCI Europa Tour i amb ciclistes professionals.

## Palmarès

| Any | Vencedor | Segon | Tercer |
| 1993 | Yuri Amelkhin | | |
| 1994 | Alexander Zaitsev | | |
| 1995 | Sergei Kuznetsov | | |
| 1996 | Roman Fadeyev | | |
| 1997 | Oleg Grixkin | | |
| 1998 | Dimitri Galkin | | |
| 1999 | Sergey Koudentsov | | |
| 2000 | Dmitry Gorbachev | | |
| 2001 | Ivan Terenin | | |
| 2002 | Andrey Pchelkin | Ivan Terenin | Mikhail Mikheev |
| 2003 | Andrey Pchelkin | Ievgueni Sokolov | Sergej Polukhine |
| 2004 | Ivan Terenin | | |
| 2005 | Eduard Vorgànov | Vladislav Boríssov | Ievgueni Sokolov |
| 2006 | Aleksandr Khatúntsev | Denís Kostiuk | Aliaksandr Kutxinski |
| 2007 | Aliaksandr Kutxinski | Serguei Firsànov | Aleksandr Mirónov |
| 2008 | Denís Galimziànov | Aleksandr Mirónov | Дмитро Кривцов |
| 2009 | Timofei Kritski | Andreas Schillinger | Dirk Müller |
| 2010 | Serguei Firsànov | Serguei Rudaskov | Vitali Popkov |
| 2011 | Serguei Firsànov | Ivan Stević | Grischa Janorschke |
| 2012 | Ígor Bóiev | Ivan Stević | Dirk Müller |
| 2013 | Maksim Ràzumov | Denís Kostiuk | Serguei Klímov |
| 2014 | Andrei Soloménnikov | Serguei Lagutin | Oleksandr Polivoda |
| 2015 | Oleksandr Polivoda | Andrí Khripta | Andrei Soloménnikov |
| 2016 no disputat ||||
| 2017 | Iuri Trofímov | Vladislav Duiunov | Evgeny Kobernyak |
| 2018 | Andrey Prostokishin | Kiril Pozdniakov | Artur Ierxov |
| 2019 | Iauhen Sobal | Gleb Kugayevsky | Vladislav Duiunov |
| 2021 | Igor Frolov | Roman Maikin | Dmitri Puzanov |
| 2022 | Andrei Stepanov | Evgeny Tikhonin | Piotr Rikunov |
| 2023 | Piotr Rikunov | Ilia Shchegolkov | Iauhèn Karaliok |
| 2024 | Lev Gonov | Ivan Smirnov | Ilia Shchegolkov |

## Referències

* ↑ «Five rings of Moscow (Rus) - Cat.2.2». [Consulta: 28 juny 2022].
* ↑ (ru) «Пять колец Москвы»: последний этап выиграл Пётр Рикунов, победитель веломногодневки — Андрей Степанов, fvsr.ru, 12 de juny de 2022.

## Enllaços externs

* Palmarès a cyclebase.nl
* Palmarès a memoire-du-cyclisme.eu
# Camp Swift

Camp Swift és una concentració de població designada pel cens dels Estats Units a l'estat de Texas. Segons el cens del 2000 tenia 4.731 habitants.

## Demografia

Segons el cens del 2000, Camp Swift tenia 4.731 habitants, 1.127 habitatges, i 849 famílies. La densitat de població era de 153 habitants per km².
Dels 1.127 habitatges en un 40,1% hi vivien nens de menys de 18 anys, en un 58,2% hi vivien parelles casades, en un 10,9% dones solteres, i en un 24,6% no eren unitats familiars. En el 19,3% dels habitatges hi vivien persones soles el 4,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,98 i el nombre mitjà de persones que vivien en cada família era de 3,4.
Per edats la població es repartia de la següent manera: un 22,6% tenia menys de 18 anys, un 8,9% entre 18 i 24, un 42,5% entre 25 i 44, un 21,1% de 45 a 60 i un 5% 65 anys o més.
L'edat mediana era de 34 anys. Per cada 100 dones de 18 o més anys hi havia 224 homes.
La renda mediana per habitatge era de 41.833 $ i la renda mediana per família de 44.352 $. Els homes tenien una renda mediana de 30.572 $ mentre que les dones 25.044 $. La renda per capita de la població era de 12.829 $. Aproximadament el 9,2% de les famílies i l'11,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Camp Swift». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 12 agost 2010].
* ↑ «Geographic Comparison Table- Camp Swift». American Fact Finder. Oficina del Cens dels Estats Units, 12-01-2010. Arxivat de l'original el 2011-06-06. [Consulta: 12 agost 2010].
# Ternovka (Saràtov)

* Per a altres significats, vegeu «Ternovka».
Ternovka (en rus: Терновка) és un poble de l'óblast de Saràtov, a Rússia, segons el cens del 2010 tenia 529 habitants. Pertany al districte municipal d'Engels.

## Referències

* ↑ «МБОУ «ООШ п. Лощиный». Историческая справка о селе». Arxivat de l'original el 2016-03-06.
* ↑ «Указ Президиума ВС РСФСР от 19 октября 1984 года: О ПЕРЕИМЕНОВАНИИ НЕКОТОРЫХ НАСЕЛЕННЫХ ПУНКТОВ В САРАТОВСКОЙ ОБЛАСТИ». Arxivat de l'original el 2016-03-07.
# Etograma

Un etograma és un conjunt de conductes discretes que són típicament presentades pels individus d'una espècie. Les categories en què es distribueixen les conductes han de ser prou estereotipades perquè diferents observadors puguin descriure'n l'aparició i repetició amb fiabilitat, així com la seva duració en alguns casos.
L'etograma acostuma a ser una eina utilitzada en estudis preliminars de conducta d'una espècie. És útil per proposar possibles comportaments innats. Un bon etograma ha d'incloure informació no només de les conductes observades, les seves freqüències i duració, sinó també de les diferències entre diferents individus i l'entorn en què s'ha observat.

## Enllaços externs

* Sample Ethogram. Tree of Life Project. (anglès)
# Amok (pel·lícula)

Amok és una pel·lícula dramàtica marroquina de 1983 dirigida per Souheil Ben Barka. Va ingressar al 13è Festival Internacional de Cinema de Moscou.

## Sinopsi

És una pel·lícula que relata el viatge iniciàtic d'un antic professor d'un poble remot fins a la moderna ciutat de Johannesburg enmig del conflicte. L'objectiu principal de la seva travessia és anar a veure la seva germana malalta, el vell professor hi descobreix la dramàtica evolució de la seva família (descobreix sobretot que la seva germana Josephine va haver de prostituir-se per sobreviure). El seu fill s'ha convertit en un assassí i el seu germà és un líder sindical clandestí i, per extensió, els efectes devastadors de l'apartheid.

## Repartiment

* Robert Liensol com Mathieu Sempala.
* Miriam Makeba com Joséphine Sempala.
* Douta Seck com Reverend Sikau Norje.
* Richard Harrison com Elton Horn.
* Gianni Garko
* George Ardisson
* Edmund Purdom
* Claudio Gora com M. Horn

## Referències

* ↑ «13th Moscow International Film Festival (1983)» (en anglès). MIFF. Arxivat de l'original el 7 de novembre de 2013. [Consulta: 9 octubre 2019].
* ↑ «Amok». Premiere.fr. [Consulta: 17 febrer 2021].
* ↑ «Amok» (en francès). [Consulta: 17 febrer 2021].
* ↑ «Amok, un film de 1983» (en francès). [Consulta: 17 febrer 2021].
# Amar Bharati

Mahant Amar Bharati Ji, més conegut com a Amar Bharati, és un sādhu o ascètic indi, conegut per haver mantingut el braç dret aixecat durant més 50 anys com a testimoni de la seva devoció a la deïtat hindú Xiva i com a mostra de suport a la pau mundial.

## Trajectòria

Bharati va treballar com a empleat a Nova Delhi fins que el 1970 va deixar la feina, la família i les amistats per tal de desenvolupar la seva devoció a Xiva, una de les principals divinitats de l'hinduisme. Després de deixar la feina, va sentir que encara estava connectat amb la seva antiga vida i el 1973 va aixecar el braç com a mostra de la seva devoció i «per militar contra les guerres i donar suport a la pau mundial». Va passar dos anys de la seva vida amb un fort dolor, però més tard va perdre tota sensació al braç. Els músculs del seu braç es van atrofiar durant aquell temps. Molts dels seus seguidors es van inspirar en les seves accions, qualificant-ho de «far d'esperança» i fins i tot alçant els seus propis braços durant anys.

## Referències

* ↑ Goswami, Arunansh Β. «he Indian Ascetic Holding His Arm Up for World Peace Since 1973» (en anglès). GreekReporter.com, 25-08-2023. [Consulta: 19 novembre 2023].
* ↑ Ali, Mehr. «Man has held his hand raised for more than 45 years» (en anglès). Khaama.com, 16-12-2021. Arxivat de l'original el 2022-11-01. [Consulta: 1r novembre 2022].
* ↑ «Meet the man whose arm has been raised for almost 50 years» (en anglès). JPost.com. Arxivat de l'original el 2022-11-01. [Consulta: 1r novembre 2022].
* ↑ «Este sadhu indio lleva 48 años con el brazo levantado como penitencia por la paz en el mundo» (en castellà). LaVanguardia.com, 26-12-2021. [Consulta: 20 novembre 2023].
* ↑ Tapalaga, Andrei. «The Man Who Held His Hand Raised for 45 Years» (en anglès). HistoryofYesterday.com. Arxivat de l'original el 2022-11-01. [Consulta: 1r novembre 2022].
* ↑ «La historia de Amar Bharati, el hombre que tiene levantado su brazo hace 49 años» (en castellà). Airedesantafe.com.ar. Arxivat de l'original el 2022-11-01. [Consulta: 1r novembre 2022].
* ↑ «Man raises arm for 38 years» (en anglès). Au.News.Yahoo.com. Arxivat de l'original el 2023-07-25. [Consulta: 1r novembre 2022].
# Maifa'a

Maifa'a és una ciutat en part en ruïnes del Iemen a l'oest de Mukalla a la governació de Shabwa, a la vora del Wadi Maifa'a, amb una carretera que uneix la ciutat amb l'Hadramaut cap a l'est. Es pensa que Maifa'a fou capital de l'Hadramaut abans que Shabwa, o almenys que en algun moment va ser capital.
La ciutat està rodejada d'una muralla de pedra amb un cert nombre de torres, cosa que dona idea de la importància que va tenir antigament. Els temples antics foren destruïts al segle iv. La vila és la darrera de la costa de la governació i després ja s'arriba a l'Hadramaut.
# Vittorio Cadel

Vittorio Cadel (Fane, província de Pordenone, 1884 - Salònica, 1917) fou un escriptor i pintor friülès, mort en el front de Macedònia a la Primera Guerra Mundial.
Començà estudiant arts a l'escola Giovanni da Udine. Després estudià a l'Acadèmia de Venècia, i es graduà a Florència el 1908. Posteriorment marxà a Roma, on fou aviador militar. El 1908 va compondre el recull poètic de 80 pàgines en friulès Fueiz di leria (Fulles d'heura), que ben aviat fou traduït al francès i a l'anglès. També destacà com a pintor, i alguns quadres seus són exposats al Castell i al Museu d'Udine i a la parròquia de Fanna. Donà classes de pintura a Mòdena i a Torí.
Quan Itàlia entrà en la Primera Guerra Mundial fou enviat a Gorizia, on fou condecorat pel seu valor. D'ací fou enviat al front grec, i fou abatut sobre Macedònia el 29 d'abril de 1917.

## Enllaços externs

* Art d'Udine Arxivat 2009-05-01 a Wayback Machine.
# Clanis

«Clanis» té aquests significats:
* Clanis, gènere de papallones de la família dels esfíngids
* Chiani, riu d'Itàlia
# Camp Springs

Camp Springs és una concentració de població designada pel cens dels Estats Units a l'estat de Maryland. Segons el cens del 2000 tenia 17.968 habitants.

## Demografia

Segons el cens del 2000, Camp Springs tenia 17.968 habitants, 6.210 habitatges, i 4.831 famílies. La densitat de població era de 955,6 habitants per km².
Dels 6.210 habitatges en un 32,4% hi vivien nens de menys de 18 anys, en un 54,7% hi vivien parelles casades, en un 17,7% dones solteres, i en un 22,2% no eren unitats familiars. En el 18% dels habitatges hi vivien persones soles el 5,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,89 i el nombre mitjà de persones que vivien en cada família era de 3,24.
Per edats la població es repartia de la següent manera: un 25,4% tenia menys de 18 anys, un 7% entre 18 i 24, un 27,3% entre 25 i 44, un 28,9% de 45 a 60 i un 11,5% 65 anys o més.
L'edat mediana era de 39 anys. Per cada 100 dones de 18 o més anys hi havia 87,6 homes.
La renda mediana per habitatge era de 69.371 $ i la renda mediana per família de 76.495 $. Els homes tenien una renda mediana de 43.135 $ mentre que les dones 39.736 $. La renda per capita de la població era de 27.474 $. Entorn del 2% de les famílies i el 3,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Camp Springs». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 7 agost 2010].
* ↑ «Geographic Comparison Table- Camp Springs». American Fact Finder. Oficina del Cens dels Estats Units, 12-01-2010.
# Ternovi (Tbilísskaia)

Ternovi - Терновый (rus) - és un khútor que pertany a la stanitsa de Tbilísskaia (krai de Krasnodar, Rússia). Es troba a les terres baixes de Kuban-Azov, a la vora dreta del Beisujok, afluent del riu Beissug. És a 17 km al nord-oest de Tbilísskaia i a 93 km a l'est de Krasnodar.
# Ar Redadeg

Ar Redadeg (en bretó, la cursa) és un col·lectiu que organitza una cursa homònima reivindicativa per tot Bretanya, amb l'objectiu de recollir fons en favor de la llengua bretona.
La primera edició de la cursa, l'any 2008, recorregué 600 quilòmetres des del 30 d'abril fins al 3 de maig, des de Naoned/Nantes fins a Karaez-Plougêr/Carhaix-Plouguer, passant per tots cinc departaments bretons.
La cursa no té caràcter competitiu, sinó que vol promoure la revitalització de la llengua bretona: Els participants (prenent el model de la Korrika basca) paguen 100€ pel dret a portar un testimoni durant 1 quilòmetre, aquest testimoni duu al seu interior un missatge que no es llegeix fins a arribar a Karaez. on coincidí amb la celebració del trentè aniversari de les escoles Diwan.

## Vegeu també

* Correllengua, pel català.
* Korrika, pel basc.
* Correlingua, pel gallec.

## Referències

* 1 2 «Un Correllengua a la Bretanya». Tribuna.cat, 09-11-2007 [Consulta: 22 desembre 2011]. «Còpia arxivada». Arxivat de l'original el 2011-12-20. [Consulta: 22 desembre 2011].
* ↑ «Arrenca l'Ar Redadeg, la cursa popular per la llengua bretona». nationalia.cat, 30-04-2008 [Consulta: 22 desembre 2011].

## Enllaços externs

* (bretó)(francès) Pàgina web de Ar Redadeg
* Una Correllengua a la Bretanya Arxivat 2016-03-04 a Wayback Machine. a tribuna.cat
# André Schürrle

André Schürrle (Ludwigshafen am Rhein, Renània-Palatinat, 6 de novembre de 1990) és un futbolista alemany que ocupa la posició de davanter que actualment juga al Spartak de Moscou cedit pel Borussia Dortmund.

## Trajectòria esportiva

Va començar com a futbolista al Ludwigshafener SC. El 2009 va passar al primer equip del 1. FSV Mainz 05.
El 8 de maig de 2014 va ser inclòs pel seleccionador alemany Joachim Löw a la llista preliminar de 30 jugadors per la fase final del mundial de 2014. Posteriorment, el juny de 2014 fou ratificat com un dels 23 seleccionats per representar Alemanya a la Copa del Món de Futbol de 2014 al Brasil.

## Referències

* ↑ Perfil del 1. FSV Mainz 05 Arxivat 2010-09-25 a Wayback Machine. (alemany)
* ↑ «Germany unveils preliminary World Cup roster» (en anglès). DW, 08-05-2014. [Consulta: 7 juny 2014].
* ↑ «Alemania presentó su prenómina de 30 jugadores para el Mundial de Brasil». Emol, 08-05-2014. [Consulta: 7 juny 2014].
* ↑ «Jugadors d'Alemanya per la Copa del Món de Futbol de 2014». Web de la FIFA. Arxivat de l'original el 2014-06-06. [Consulta: 6 juny 2014].
* ↑ «WM-Kader steht: Löw streicht Mustafi, Schmelzer und Volland» (en alemany). DFB, 02-06-2014. [Consulta: 7 juny 2014].
* ↑ AFP. «Neuer, Lahm y Schweinsteiger, entre los 23 elegidos». FIFA, 02-06-2014. Arxivat de l'original el 2014-06-04. [Consulta: 7 juny 2014].
* ↑ Agencia EFE. «Sami Khedira lidera la lista alemana de 23 para el Mundial de Brasil» (en castellà). ESPN Sports, 02-06-2014. [Consulta: 7 juny 2014].
André Schürrle amb la selecció alemanya - Plantilles de navegació :
Selecció de futbol d'Alemanya – Eurocopa 2012
1 Neuer •
2 Gündoğan •
3 Schmelzer •
4 Höwedes •
5 Hummels •
6 Khedira •
7 Schweinsteiger •
8 Özil •
9 Schürrle •
10 Podolski •
11 Klose •
12 Wiese •
13 Müller •
14 Badstuber •
15 Bender •
16 Lahm •
17 Mertesacker •
18 Kroos •
19 Götze •
20 Boateng •
21 Reus •
22 Zieler •
23 Gómez •
Entrenador: Löw
Selecció de futbol d'Alemanya – Copa del Món de futbol 2014
1 Neuer •
2 Großkreutz •
3 Ginter •
4 Höwedes •
5 Hummels •
6 Khedira •
7 Schweinsteiger •
8 Özil •
9 Schürrle •
10 Podolski •
11 Klose •
12 Zieler •
13 Müller •
14 Draxler •
15 Durm •
16 Lahm  •
17 Mertesacker •
18 Kroos •
19 Götze •
20 Boateng •
21 Mustafi •
22 Weidenfeller •
23 Kramer •
Seleccionador: Löw
Selecció de futbol d'Alemanya – Eurocopa 2016
1 Neuer •
2 Mustafi •
3 Hector •
4 Höwedes •
5 Hummels •
6 Khedira •
7 Schweinsteiger (c) •
8 Özil •
9 Schürrle •
10 Podolski •
11 Draxler •
12 Leno •
13 Müller •
14 Can •
15 Weigl •
16 Tah •
17 Boateng •
18 Kroos •
19 Götze •
20 Sané •
21 Kimmich •
22 Ter Stegen •
23 Gómez •
Entrenador: Löw :
# Luci Meneni Lanat (cònsol 440 aC)

Luci Meneni Lanat (en llatí: Lucius Menenius T. f. Agr. n. Lanatus) va ser un magistrat romà. Era fill de Tit Meneni Lanat, cònsol l'any 477 aC, i net d'Agripa Meneni Lanat. Formava part de la gens Menènia, d'origen patrici.
Va ser elegit cònsol l'any 440 aC juntament amb Pròcul Gegani Macerí. Durant el seu govern hi va haver un període de fam a Roma i es va crear la figura del praefectus annonae. El primer que va exercir el càrrec va ser Luci Minuci Augurí, però encara va poder evitar la lluita entre els patricis i Espuri Meli, un enfrontament que va tenir lloc l'any següent.
El seu germà Agripa Meneni Lanat també va ser cònsol.

## Referències

* ↑ Smith, William (ed.). Dictionary of Greek and Roman Biography and Mythology. Vol. II. Londres: Taylor and Walton, 1846, p. 717.
# Cirrhilabrus luteovittatus

Cirrhilabrus luteovittatus és una espècie de peix de la família dels làbrids i de l'ordre dels perciformes.

## Morfologia

Els mascles poden assolir els 12 cm de longitud total.

## Distribució geogràfica

Es troba a les Illes Carolines i a les Illes Marshall.

## Referències

* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.